Fernand Guériff (en XX vet kantvet), un den a wern ar Vriwer (la Beriorr) a gomz ag an aon o deveze tud ar wern vras rak karr an Ankoù.2     Rodoù ar charr meliget-se o doe un anv e Bouvron3 :girouelles, o chlevet a veze ur fall a seblant (un falhi ajournement!)   En naontekvet kantvet, e tispleg deomp an Aotroù du Plessix ur sorchienn ag ar Groazig (le filleul de lankou) lech ma ta dur chaezh bugel bout paeroniet get an Ankoù ha eñ troet da vout divarvel kehet ma chomo enaouet e choulaouenn-goar..     An Aotroù Du Plessix-se eo an hani dre bedre hon eus ar muiañ a destonioù a ziàr an Ankoù e Liger Atlantel. An den genedik ag ur barrez e Gevred Gwern ar Vriwer (Donges) a glaskas dastum en e barrez santochadoù a bep sort a-benn ma lennas levr Anatol ar Braz « la légende de  la mort »...     Daou levr a vo embannet e 1910; ar skouerenn gentañ a zo gloestret dar seblantoù, dar semeilhoù ha dan Ankoù:4     E Donges enta, e veze aon an dud a zigouezh àr ar « Charigot » en un ivarzh bennak ag ar maezioù don.     An darz « charigot »-hont eo ar ger gallaouek kar da « garrig » an ankoù...     hag anat deoch e klevemp divat « wig ha wag wig ha wag» e maezioù gallo ar vro-se, « cric crac cric crac » pe choazh « boum roum boum roum » ne lâran ket !   Tolpet hag ambrouget e veze eneanoù an dud aet diàr rod ar vuhez ennañ enta, nag ur voulazh vrein a veze àrnezhañ avat ! Estroch evit ar flaer a oe a pa anade ar charigot doch teñvel an noz, geltadennoù ha garmerezhioù an eneanoù a oe àr un dro get an anoued, na  biskoazh yenoch, a skorne gwad ar chaezh kantreour-noz diaviz ha kouezhet fall...       Kemm a zo etre karrig an ankoù Breizh izel ha Charigot Naoned avat; an Ankoù hag e loened a vez diwel, rak-se ne ouier ket reizh mat mard eo sachet an ave get roñsed pe ochen... na bout ne vezent ket gwelet e veze klevet ar loened o tihostal ha bouezh boud an ankoù... mouachacha !! Peadra da serrezh ar gwallavel !